Gaisa filtri dzinējiem ir ļoti daudzveidīgi. Viena no būtiskākajām iezīmēm, pēc kuras tie atšķiras, ir izmantotais materiāls:
● Papīra gaisa filtri – izveidoti no speciāla papīra, kas ir krokots, tādējādi palielinot laukumu, kas aiztur netīrumus. Ļoti izplatīts risinājums, pateicoties savai efektivitātei, vienkāršajai kopšanai un zemajai cenai. Bieži tiek izmantoti automašīnas standarta aprīkojumā;
● Putu gaisa filtri – izgatavoti no puliuretāna, reizēm piesūcināti ar eļļu. Pateicoties efektīvai putekļu filtrācijai, iecienīts risinājums bezceļu automašīnām, kā arī sporta auto. Neskatoties uz efektīvo netīrumu aizturēšanu, tie nodrošina labu gaisa caurlaidību, kā arī ir mazgājami;
● Nerūsējošā tērauda gaisa filtri – izveidoti no tērauda sieta vairākos slāņos. Tie nodrošina ļoti labu gaisa plūsmu, taču caur sietiem var nokļūt arī daļa netīrumu;
● Kokvilnas gaisa filtri – sastāv no kokvilnas vairākos slāņos, starp kuriem ir alumīnija siets. Labākai mazo daļiņu filtrācijai kokvilnas gaisa filtrus mēdz piesūcināt ar eļļu. Mainot standarta papīra gaisa filtrus, autovadītāji mēdz izvēlēties šo risinājumu, jo kokvilnas filtri ir mazgājami un ilgāk kalpo.
Bez nosauktajiem variantiem pieejami arī gaisa filtri ar eļļas vai ūdens tvertni, bet šādi risinājumi ir mazāk izplatīti. Sportiskiem mērķiem reizēm atsevišķi tiek izdalīti sporta gaisa filtri.